Document ID: 31997R2500

KOMISSION ASETUS (EY) N:o 2500/97,
annettu 15 päivänä joulukuuta 1997,
Azorien ja Madeiran sianliha-alan tuotteiden hankintataseen vahvistamisesta ja asetuksen (ETY) N:o 1725/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna asetuksella (EY) N:o 2348/96 (2), ja erityisesti sen 10 artiklan,
sekä katsoo, että
hankintajärjestelmän soveltamista koskevista yksityiskohtaisista säännöistä annetussa komission asetuksessa (ETY) N:o 1725/92 (3), sellaisena kuin se on viimeksi muutettuna asetuksella (EY) N:o 1882/97 (4), vahvistetaan 1 päivästä heinäkuuta 31 päivään joulukuuta 1997 toisaalta ne hankintataseen määrät, jotka vapautetaan tuontimaksusta kolmansista maista tapahtuvan suoran tuonnin osalta tai jotka saavat muualta yhteisöstä tuleville lähetyksille myönnettävää tukea, ja toisaalta yhteisöstä peräisin olevien puhdasrotuisten siitoseläinten määrät, joita varten myönnetään tukea Azorien ja Madeiran tuotantomahdollisuuksien kehittämistarkoituksessa,
odotettaessa toimivaltaisten viranomaisten tiedonantoa Azorien ja Madeiran nykyisistä tarpeista ja erityisen hankintajärjestelmän soveltamisen keskeytymisen välttämiseksi asetuksessa (ETY) N:o 1725/92 on vahvistettu tase 1 päivästä heinäkuuta 31 päivään joulukuuta 1997; Portugalin viranomaisten esitettyä tiedot Azorien ja Madeiran tarpeista on voitu vahvistaa tase 1 päivästä heinäkuuta 1997 30 päivään kesäkuuta 1998; on syytä korvata asetuksen (ETY) N:o 1725/92 liitteet tämän asetuksen liitteillä,
erityiseen hankintajärjestelmään kuuluvat taseet vahvistetaan 1 päivän heinäkuuta ja 30 päivän kesäkuuta väliseksi ajanjaksoksi; näin ollen on syytä säätää lopullisen hankintataseen soveltamisesta kyseisen ajanjakson alusta eli 1 päivästä heinäkuuta 1997, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1725/92 liitteet I, II ja III tämän asetuksen liitteillä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997. Liitteessä II vahvistettuja tuen määriä sovelletaan kuitenkin 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1997.

Labels: 3
18
17
6